Petition to Riparii
Material: papyrus
Place: Oxyrhynchites
Categories: Eingabe
Aurelii Gaius und Theon an die Riparii Septimius Paulus und Claudius Tatianus
Verstärkung bei der Wache
sonst Streik
ὑπατίας τοῦ δεσπότου ἡμῶν Ἀρκαδίου αἰωνίου Αὐγούστου τὸ β καὶ Φλα Ῥουφίνου 
τοῦ λαμπροτάτου Φαῶφι κα. 
Σεπτιμίῳ Παύλῳ καὶ Κλαυδίῳ Τατιανῷ ῥιπαρίοις Ὀξυρυγχίτου 
παρὰ Αὐρηλίων Γαΐου καὶ Θέωνος ἀμφοτέρων νυκτοστρατήγων τῆς αὐτῆς 
πόλεως. τῶν εἰρηνικῶν τὴν φροντίδα ἀναδεδοιημενοι καὶ ἀμέμ
πτως ὑπουργοῦμεν τοῖς δημοσίοις ἐπιτάγμασι ἐπανέχοντες δὲ 
καὶ τῇ παραφυλακῇ τῆς πόλεως, ἀναγκαζόμεθα δὲ συνεχῶς 
ἕνεκεν τῆς παραστάσεως διαφόρων προσώπων κατὰ πρόσταγμα 
τῶν κυρίων μου τῶν μινζόνων ἡμῶν ἀρχόντων, καὶ μὴ ἐχόντων 
ἡμῶν τὴν βοήθειαν εἴτʼ οὖν τοὺς δημοσίους καὶ τοὺς ἐφοδευτὰς 
πολλάκεις σχεδὸν εἰπε͂ν εἰς ψυχὴν ἐκεινδυνεύσαμεν διὰ τὸ 
τούτους παρʼ ἡμῶν ἀπεσπᾶσθαι μόνοι περιερχόμενοι 
τὴν πόλιν καὶ κατοπτεύοντες. διὰ τοῦτο ἑαυτοὺς ἀσφαλισζόμενοι 
τούσδε τοὺς λιβέλλους ἐπιδίδομεν ἀξιοῦντες ἢ τὴν προσήκουσαν 
ἡμῖν βοήθιαν τούς τε δημοσίους καὶ τοὺς ἐφοδευτὰς ὡς προείπαμεν 
παραδοῦναι ἢ τὸ ἀνενόχλητον ἡμᾶς ἔχειν περί τε τῆς παραφυλακῆς 
τῆς πόλεως καὶ περὶ τῆς παραστάσεως τῶν ζητουμένων προσώ
πων, ἵνα μὴ ὑπαίτιοι γενώμεθα κινδύνῳ.